Woord: spiekeriesArgieffoto (Foto: maya_7966/Pixabay) Woord: spiekeries Betekenis: 1 spoggerig, deftig, vermakerig: * Ek sou my weer netjies formeel aan­trek, styf gespan, spiekeries en kiertsregop, blink-blink skoene met rang- en kentekens (Willie Meyer). * Ons sit in die raadskamer langs Sisulu se spiekeries kantoor skuins bo die Nasionale Vergadering (Jan-Jan Joubert). * Wie is daar wat (as kontinuïteitsaanbieder) op die proef gestel kon word? Wat van ŉ spiekeries kêrel soos Gerhard Viviers? (Huisgenoot, 26 Maart 1976, 18) 2 goed of agtermekaar: * As jy getrou jou huisverband betaal en nie ander skuldprobleme het nie, lyk jou kredietstatus waarskynlik spiekeries (Netwerk24, 5 Julie 2017, E) [Wat Gerhard Viviers, beminde radio-omroeper en sportkommentator van die 1960’s en 1970’s, gereeld geantwoord het as hy gevra is hoe dit met hom gaan, en wat hom sy bynaam besorg het]